CELEX: 62019TN0631
Language: bg
Date: 2019-09-21 00:00:00
Title: Дело T-631/19: Жалба, подадена на 21 септември 2019 г. — BNetzA/ACER

11.11.2019   
            
            
               BG
            
            
               Официален вестник на Европейския съюз
            
            
               C 383/69
            
         
      Жалба, подадена на 21 септември 2019 г. — BNetzA/ACER
      (Дело T-631/19)
      (2019/C 383/78)
      Език на производството: немски
      
         Страни
      
      
         Жалбоподател: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (представители: H. Haller, T. Heitling, L. Reiser, N. Gremminger и V. Vacha, Rechtsanwälte)
      
         Ответник: Агенция за сътрудничество между регулаторите на енергия (ACER)
      
         Искания
      
      Жалбоподателят моли Общия съд:
      
                  —
               
               
                  Да отмени посочените по-долу разпоредби от Решение № 2/2019 на ответника от 21 февруари 2019 г. и издаденото въз основа на него Решение № A-003-2019 на комисията по жалбите на ответника от 11 юли 2019 г.:
                  
                              (i)
                           
                           
                              член 5, параграфи 5—9 от приложение I,
                           
                        
                              (ii)
                           
                           
                              член 10, параграф 4, втора част от изречението и член 10, параграф 5 от приложение I,
                           
                        
                              (iii)
                           
                           
                              член 16, параграф 2, второ изречение и член 16, параграф 3, буква г), подточка vii) от приложение I,
                           
                        
                              (iv)
                           
                           
                              член 5, параграфи 5—9 от приложение II,
                           
                        
                              (v)
                           
                           
                              член 17, параграф 3, буква г), подточка vii) от приложение II,
                           
                        
                              (vi)
                           
                           
                              всички разпоредби от приложения I и II, които изрично се отнасят до посочените в подточки i)—v) разпоредби,
                           
                        
            
                  —
               
               
                  при условията на евентуалност, от отмени Решение № 2/2019 на ответника от 21 февруари 2019 г. в неговата цялост и приетото въз основа на него Решение № A-003-2019 на комисията по жалбите на ответника от 11 юли 2019 г.,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква следните основания в подкрепа на жалбата.
      
                  1.
               
               
                  Първо основание: формална незаконосъобразност на обжалваното решение. Решението на ACER е незаконосъобразно от формална страна, тъй като с приемането на обжалваното решение ACER е надхвърлила пределите на компетентността си.
               
            
                  2.
               
               
                  Второ основание: нарушение на Регламент (ЕС) 2019/943 на Европейския парламент и на Съвета (1).
                  
                              —
                           
                           
                              ACER не е оправомощена да установи механизъм, по силата на който в рамките на предварителен избор се изключват вътрешни мрежови елементи при изчисляване на капацитета.
                           
                        
                              —
                           
                           
                              С решението си ACER (i) е установила критичните мрежови елементи, (ii) предвидила е различно прилагане на PTDF стойностите по отношение на вътрешните мрежови елементи и междузоновите мрежови елементи и (iii) въвела е критерий за ефективност за вътрешни мрежови елементи. Това противоречи на член 16, параграфи 4 и 8 от Регламент (ЕС) 2019/943.
                           
                        
                              —
                           
                           
                              В обжалваното решение ACER установява, че очертаването на пазарни зони следва да се проверява съгласно определен метод и в рамките на определени срокове. Това противоречи на Регламент (ЕС) 2019/943.
                           
                        
                              —
                           
                           
                              Операторите на преносни системи на практика са принудени да поддържат минимален капацитет за търговия от 100 %, наличен върху вътрешните им мрежови елементи, и още по-голям за трансграничната търговия. Това противоречи на Регламент (ЕС) 2019/943.
                           
                        
                              —
                           
                           
                              ACER иска в дългосрочен план да изключи вътрешните електропроводи, чиято PTDF стойност е по-малко от 10 %, от изчисляването на капацитета. Това противоречи на Регламент (ЕС) 2019/943.
                           
                        
                              —
                           
                           
                              С въвеждането на критерия за ефективност се заобикаля преходната разпоредба на член 15, параграф 2 от Регламент (ЕС) 2019/943.
                           
                        
                              —
                           
                           
                              Решението на ACER нарушава член 14, параграф 5 от Регламент (ЕС) 2019/943, тъй като не взема предвид нови инвестиции в мрежовата инфраструктура.
                           
                        
                              —
                           
                           
                              ACER изисква дълготрайно използване на коригиращи действия. Това противоречи на изискванията на Регламент (ЕС) 2019/943.
                           
                        
                              —
                           
                           
                              ACER заобикаля разпоредбите на Регламент (ЕС) 2019/943 за ново очертаване на пазарните зони.
                           
                        
                              —
                           
                           
                              ACER си присвоява компетентност за новото очертаване на пазарните зони и по този начин нарушава член 14, параграфи 3, 6—8 и член 15, параграфи 5 и 7 от Регламент (ЕС) 2019/943.
                           
                        
            
                  3.
               
               
                  Трето основание: нарушение на Регламент (ЕС) 2015/1222 на Комисията (2).
                  
                              —
                           
                           
                              Въведеният от ACER критерий за ефективност на практика принуждава държавите членки да преочертаят пазарните си зони. Това противоречи на изискванията на Регламент (ЕС) 2015/1222.
                           
                        
                              —
                           
                           
                              ACER изисква дълготрайно използване на коригиращи действия. Това противоречи на изискванията на Регламент (ЕС) 2015/1222.
                           
                        
            
                  4.
               
               
                  Четвърто основание: нарушение на принципа на пропорционалност.
                  Решението на ACER е непропорционално, тъй като не е подходящо за постигане на целите на Регламент (ЕС) 2015/1222.
               
            
                  5.
               
               
                  Пето основание: нарушение на забраната за недопускане на дискриминация.
                  Установяването на критични мрежови елементи и преждевременни коригиращи действия за премахване на вътрешните потоци има за последица непряка дискриминация на основание на гражданството.
               
            
         (1)  Регламент (ЕС) 2019/943 на Европейския парламент и на Съвета от 5 юни 2019 година относно вътрешния пазар на електроенергия (ОВ L 158, 2019 г., стр. 54).
      
         (2)  Регламент (ЕС) 2015/1222 на Комисията от 24 юли 2015 година за установяване на насоки относно разпределянето на преносната способност и управлението на претоварването (ОВ L 197, 2015 г., стр. 24).